Vervatoxê Hêzanê Asayîşê Zereyî yê Rojawanî Elî Hesenî derheqê gef û hêrişanê DAÎŞî de ANFyî rê qisey kerd.
Elî Hesenî da zanayene ke serkewtişê Baxozî ra dima têkoşîn de dewrêko newe dest pêkerd û vat: ''DAÎŞ bi hêrişanê vera dezgehanê leşkerî û sivîlan xîret keno ke tay herêman newe ra bivisno destî. Operasyonê ma yê vera hucreyanê DAÎŞî dewam kenê. Têgêrayîşê dewleta tirke hêrişanê DAÎŞî zêdînenê. Hêrişanê dewleta tirke reyde Qamişlo, Minbic û Reqa de hêrişê DAÎŞî qewimîyayî. DAÎŞ bi rayîrê nê hêrişan wazeno terorî newe ra rêxistin bikero û herêmêka bîne kontrol bikero. DAÎŞ pêro çime û destek dewleta tirke ra gêno. Dewleta tirke herêmanê îşxalkerdeyan de cergan rêxistin, perwerde kena û cergan şawena.''
Vervatoxê Hêzanê Asayîşê Zereyî yê Rojawanî Elî Hesenî dîyar kerd ke ê vera hêrişan têkoşîn kenê û vat: ''Seba ke ma terorê DAÎŞî biqedînî xebatê ma dewam kenê. Sey Hêzanê Asayîşê Zereyî ma do vera pêro hêrişanê serê şarê xo têkoşîn bikerê û pêro herêmanê xo bipawê.''
